Ma draf uit op rugbyveld, borsvoed en speel verder | Maroela Media
Die foto van Emily Brierley wat haar baba langs die rugbyveld borsvoed. (Foto: Twitter)
Die foto lyk soos die kantlyn van enige rugbyveld. 'n Rugbybal en 'n paar waterbottels lê rond.
Maar ook op die foto is die 29-jarige rugbyspeler Emily Brierley wat haar 14 weke oue baba, Arabella, op die kantlyn borsvoed – en dié toneel het groot lof uit talle oorde ontlok.
"Briljante foto van die naweek. Een van ons damesspanlede wat speel en moederskap balanseer," lui 'n twiet van die Stanningley-rugbyligaklub in Engeland.
Sondag se wedstryd was Brierley, ook die ma van die negejarige Scarlett, se eerste wedstryd sedert klein Arabella se geboorte, berig BBC. Dié ma van Bradford het die afgelope ses maande glad nie rugby gespeel nie en was ywerig om weer op die veld uit te draf.
Stanningley het op sosiale media geskryf hoe bitter trots hulle op Brierley is.
Brilliant image from the weekend. One of our Ladies team juggling playing with that of motherhood. Well done Emily – great to see you back in action ????????????????????????#oneclub #WomensRL #thisgirlcan #rugbymum #rugbyleague pic.twitter.com/mNFmqTduWz
Brierley het die afgelope paar weke – nadat haar dokter goedkeuring daarvoor gegee het – weer begin oefen. Tydens die wedstryd het sy as plaasvervanger opgedraf, die veld verlaat om Arabella te voed en later weer opgedraf.
"Welgedaan, Emily," lui die klub se boodskap.
Honderde mense het Brierley geloof en die foto van haar en klein Arabella langs die veld as 'n "lieflike oomblik" bestempel.
"Uitstekende werk, Emily. Dit is nie 'n maklike ding om te doen nie. Ek het ook onlangs 'n baba gehad! Komplimente vir jou; vroue is ongelooflik. Jy is ongelooflik," lui een van die boodskappe.
"Koningin," het nog 'n gebruiker geskryf.
Brierley het aan BBC gesê die reaksie op die foto was "ongelooflik" en die kommentare daaroor het haar diep geraak.
"Talle ouers met jong dogters sê hoe bemoedigend dit is om te sien dat 'n vrou rugby speel en 'n voeding en dit waarvoor sy lief is, kan doen," het Brierley gesê.
Sy sê die foto help ook om mense meer ontvanklik vir die idee van borsvoeding in die openbaar te maak, berig BBC.
Tiener in eie skoorsteen vasgekeer
dit is op soveel vlakke verkeerd en walglik. daar is n tyd en plek vir alles
Jy moet ingeteken wees om te stem12-24Jy moet ingeteken wees om te stem
Die vierde paragraaf sê man, so het ons nou met 'n hormoon behandelde hier te doen.
Ek dink dis baie mooi en wys net weereens hoe wonderlik ons vroue se liggaam geskape is. En sy doen dit mooi en gooi 'n hemp/kombersie oor en niemand hoef ongemaklik te voel nie. Welgedaan!!!!
Jy moet ingeteken wees om te stem19-10Jy moet ingeteken wees om te stem
Wys jou nou net die verval van die mensdom.. Geen self respek nie. Geen skaamte nie. Thereza ek stem met jou saam. Wat soek sy dan in die span.
Dit is die normaalste ding op aarde vir ń ma om ń kind te borsvoed so ek verstaan doodeenvoudig glad nie hoekom party mense en dit nogal dames dink daar is hoegenaamd iets mee verkeerd nie.